ખ્રિસ્તી સંસ્થાઓએ તેમની છબિ સેવાભાવી બનાવી છે પરંતુ તેની પાછળનો હેતુ ધર્માંતરણ સિવાય કોઈ નથી હોતો. આ વાતને સ્વયં સ્વ. પોપ જોન પોલે જ પુષ્ટ કરી હતી. મધર ટેરેસાની વાત તો આપણે પછી કરીશું. પરંતુ પોપ જોન પોલ જ્યારે નવેમ્બર, ૧૯૯૯માં ભારતની મુલાકાતે આવ્યા હતા ત્યારે પણ આજની જેમ ભાજપની સરકાર હતી. ભાજપની સરકાર આવે એટલે રાતોરાત કોમી હિંસામાં વધારો થઈ ગયેલો બતાવાય છે. તા. ૧૫-૨-૧૫ની ‘સિક્કાની બીજી બાજુ’ કૉલમમાં આપણે દિલ્હીની ચૂંટણીના બોધપાઠોની ચર્ચા કરતાં લખ્યું હતું કે દિલ્હીમાં બરાબર ચૂંટણીના ટાણે જ ચર્ચો પર હુમલાની ઘટનાઓ બને છે અને તેના માટે ખ્રિસ્તીઓ સરઘસો કાઢે છે. જોકે વાતમાં ઘણી વાર બહુ માલ હોતો નથી ને વા વાયો ને નળિયું ખસ્યું જેવો ઘાટ હોય છે. તો ૧૯૯૯માં ભાજપની સરકાર હતી. તે વખતે પોપ ક્યારે ભારતની મુલાકાતે આવ્યા હતા? બરાબર દિવાળીના દિવસે! હિન્દુઓના સર્વોચ્ચ તહેવાર પૈકીના એક તહેવારના ટાણે! અને માહોલ એવો તંગદિલીનો સર્જવામાં આવ્યો કે ભાજપની સરકારે તેમની સુરક્ષા માટે ખાસ બંદોબસ્ત કરવો પડ્યો હતો દિલ્હીના એક સ્ટેડિયમમાં.